25. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 1033 της 21/29 Δεκ. 1979 (ΦΕΚ Α' 290) Περί αναγνωρίσεως ως συνταξίμου του χρόνου εκτοπίσεως ή φυλακίσεως παρά των ησφαλισμένων του ΤΣΠΕΑΘ. Έχοντες υπ' όψει: 1.Το άρθρ. 9 του Νόμ. 940/1979. 2.Την από 10.12.79 πρότασιν του Δ.Σ. του Ταμείου Συντάξεων Προσωπικού Εφημερίδων Αθηνών και Θεσσαλονίκης. 3.Την υπ' αριθ. Δ3/2087/6.12.77 (ΦΕΚ 1278 τ. Β') απόφασιν του Πρωθυπουργού και Υπουργού Κοινωνικών Υπηρεσιών "περί αναθέσεως αρμοδιοτήτων εις τους Υφυπουργούς Κοινωνικών Υπηρεσιών". 4.Γνώμην του Σ.Κ.Α. διατυπωθείσαν κατά την υπ' αριθ. 37/9.12.79 συνεδρίασιν αυτού της Κ' Περιόδου. 5.Την υπ' αριθ. 1338/20.12.79 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υφυπουργού αποφασίζομεν: Άρθρον μόνον.-"1.Ησφαλισμένοι του Ταμείου Συντάξεων Προσωπικού Εφημερίδων Αθηνών και Θεσσαλονίκης διακόψαντες την παρ' αυτώ ασφάλισίν των συνεπεία εκτοπίσεως ή φυλακίσεως επί τινι των εν τω Π.Δ. 519/74 "περί χορηγήσεως αμνηστείας" αναφερομένων αδικημάτων, δύναται τη αιτήσει των να αναγνωρίσουν ως χρόνον πραγματικής ασφαλίσεως τον χρόνον της εκτοπίσεως ή φυλακίσεώς των, επί τη υπό τούτων καταβολή εισφοράς εξ 8,5%, υπολογιζομένης επί των αποδοχών δια τας οποίας ησφαλίσθησαν εις το Ταμείον κατά τον μήνα Οκτώβριον 1974 και επί μη ασφαλίσεως κατά τον μήνα τούτον, επί των αποδοχών του πρώτου μετά τούτον μηνός ασφαλίσεώς των. Η αίτησις δέον να υποβληθή εντός προθεσμίας έξ μηνών από της δημοσιεύσεως του παρόντος Π.Δ/τος, ο δε χρόνος φυλακίσεως ή εκτοπίσεως αποδεικνύεται εξ εγγράφου της αρμοδίας αρχής. 2.Δια την εξόφλησιν εις δόσεις του ποσού της προς το Ταμείον οφειλής δια την εξαγοράν του αναγνωριζομένου χρόνου της προηγουμένης παραγράφου, τας συνεπείας καθυστερήσεως εν περιπτώσει μη εμπροθέσμου καταβολής δόσεως ως και την εξόφλησιν του ποσού της οφειλής εν περιπτώσει απονομής συντάξεως προ της ενάρξεως εξοφλήσεως ή προ της ολοσχερούς εξοφλήσεως, εφαρμόζονται αναλόγως αι διατάξεις των παρ. 1-5 του άρθρ. 59 του Π.Δ. 284/74 "περί τροποποιήσεως και ανασυντάξεως του Καταστατικού του Ταμείου Συντάξεων Προσωπικού Εφημερίδων Αθηνών και Θεσσαλονίκης". 